Jean Desmarets de Saint-Sorlin
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1600-tallet
Jean Desmarets de Saint-Sorlin var en fransk forfatter og kritiker. Han var Armand Richelieus protesjé, og var en av stifterne av Académie française. Hans mest kjente verk er komedien Les Visionnaires (1637). Hans seneste verker er preget av hans religiøse omvendelse.
I motsetning til de fleste av sine samtidige mente Saint-Sorlin at kunsten skulle tjene religionens sak, og han brukte kristne temaer i sin diktning. Avhandlingen De la Comparaison de la langue et de la poésie française avec la grecque et la latine (1670) var med på å gi støtet til den striden om antikkens og samtidens diktere som kalles «striden mellom de gamle og de nye». Selv stod han på «de nyes» side.Han skrev også epos med emne fra fransk historie og dikt med emne fra Bibelen. Les mer i Store norske leksikon Académie française Frankrikes litteratur